cyanic-selkie/wikianc huggingface dataset:
Hadron
Opbau
Hadrone gi vun de Mediateure vun der staarker Wiesselwierkung, de Gluonen, zesummegehalen. Komposéiert Particulë kënne sech just beim Anhale vu bestëmmte Reegelen, wéi z. B. dem Spin, bilden. Am Kontext vun den Hadronen ass do ganz besonnesch d'Faarfneutralitèit z'ernimmen. Am Standardmodell vun der Elementardeelerchersphysik gëtt tëschent dräi Faarwen ënnerscheet: Rout, gréng a blo. Dee Prozess, datt all Objet faarfneutral muss sinn, gëtt als Confinement bezeechent. Als Konsequenz vun deem Confinement kënnen eebe just déi Kombinatiounen aus Quark-Antiquark oder aus dräi Quarke gebilt ginn. Dobäi muss ee beuechten, datt deen Opbau just eng Approximatioun ass. An der Realitéit sinn ëm déi dräi Quarken (oder de Quark-Antiquark) eng Wollek vu Gluonen a weidere Quarken. Dat ass en Effekt vun der Onschäerft-Relatioun, déi et erlaabt op kuerz Zäit Particulen aus dem Vakuum ze produzéieren. An deem Kontext schwätzt ee vun den dräi Haaptquarken als Valenzquarken an den anere Quarken, déi aus dem Vakuum kommen, als Séiquarken.
Et gëtt Spekulatiounen iwwer méi komplizéiert Objeten, wéi z. B. Tetraquarken (zwéi Quarken an zwéin Antiquarken), mä den Noweis ass nach ëmstridden. Als ee vun deenen éischten huet de Robert L. Jaffe doriwwer geschriwwen (z. B. a senger Verëffentlechung Multi-Quark Hadrons. 2. Methods (1977) am Phys. Rev. D, DOI: 10.1103/PhysRevD.15.281).
Des Weideren kann een Hadronen no hirem Spin klassifizéieren. Do ënnerscheet een erëm tëschent Mesonen, déi hallefzueleg, an de Baryonen, déi ganzzueleg sinn. Den Zoustand mat dem nidderegste Spin gëtt 'Grondzoustand' genannt, an ass deen eenzegen, dee stabel ka sinn. Am Fall vum Proton wier de Proton de Grondzoustand mat Spin 1/2, wärend een den Δ+ mat Spin 3/2 als éischten ugereegten Zoustand interpretéiere kann.
Jean-François Wolff
De Jean-François Wolff, gebuer den 3. Mee 1963 zu Bréissel, a gestuerwen am August 2022, war e Film- an Theaterschauspiller, Museker a Wëssenschaftler, dee souwuel déi franséisch wéi och déi lëtzebuergesch Nationalitéit huet.
Montmaur (Hautes-Alpes)
Montmaur ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
NGC 3370
Den NGC 3370 ass eng Spiralgalaxis am Stärebild Leo. Si läit ronn 100 Millioune Liichtjoer vun eis ewech. De 14. November 1994 hat de Schuyler Van Dyk um Leuschner Observatoire eng Supernova am NGC 3370 observéiert. Si krut d'Bezeechnung SN 1994ae. Dës Supernova war vum Typ Ia a war eng vun deenen am beschten observéierte Supernovae. Dat Besonnescht un de Supernovae vum Typ Ia ass, datt si als sougenannt Standardkäerzen fir d'Bestëmmung vun der Weltallexpansioun déngen.
Den NGC 3370 gouf den 21. Mäerz 1784 vum däitsch-britteschen Astronom Wilhelm Herschel entdeckt.
Faruk Ahmad Khan Leghari
De Faruk Ahmad Khan Leghari (فاروق احمد خان لغاری, och Farooq Leghari transkribéiert), gebuer den 29. Mee 1940, a gestuerwen den 20. Oktober 2010 ) war e pakistanesche Politiker.
Jessye Norman
D'Jessye Norman, gebuer de 15. September 1945 zu Augusta am Staat Georgia, a gestuerwen den 30. September 2019 zu New York City, war eng US-amerikanesch Sopranistin.
Si war am Ufank vun hirer Carrière virun allem an Europa bekannt, sou huet si z. B. d'Marseillaise bei der Zeremonie vum 200. Joresdag vum Stuerm op d'Bastille gesongen. Eréischt méi spéit gouf si och vum amerikanesche Public 'entdeckt'. 1996 huet si op der Ouvertureszeremonie vun den Olympesche Spiller zu Atlanta gesongen.
An hirem Repertoire louch de Schwéierpunkt op Operen a Lieder aus der Romantik, ma si war och als Interpretin vu Spirituals an Jazz bekannt.
Si krut 5 Grammy Awards.
Partiell Chamberwale vum 3. Juni 1934
Bei de '''Partielle Chamberwale vum 3. Juni 1934''' handelt et sech ëm Wale fir d'Chamber, dat lëtzebuergescht Parlament, déi nëmmen an de Walbezierker Süden an Osten ofgehale goufen. Am Südbezierk goufen 22 an am Ostbezierk 7 Deputéiert gewielt.
Süden
Den 3. Juni 1934 goufen 22 Deputéiert am Südbezierk gewielt. Dat sinn der zwee méi wéi bei de Chamberwalen 1928.
D'Rietspartei huet ee Sëtz dobäi gewonnen a konnt aacht Deputéiert an d'Chamber schécken. D'Aarbechterpartei konnt hir 10 Deputéiertemandater verdeedegen.
Déi nei Radikal-Liberal Partei krut dräi Sëtz. Och d'Kommunistesch Partei (KPL) konnt fir d'éischte Kéier e Vertrieder an d'Parlament schécken. D'Wal vun där hirem Vertrieder, der KPL hirem Generalsekretär Zénon Bernard, huet déi antikommunistesch konservativ Milieuen awer därmoosse beonrouegt, datt si säi Mandat wärend der éischter Chamberssëtzung de 27. November 1934 fir ongëlteg erkläert hunn, mat der Begrënnung, datt hien als Revolutionär keen Eed op d'Verfassung kéint ofleeën. Deen Dag huet de Zénon Bernard och seng eenzeg Ried an der Chamber gehalen. ,
Den Hubert Loutsch, den eenzegen Deputéierte vun der Onofhängeger Nationaler Vereenegung am Walbezierk Süden, gouf net méi gewielt. Op senger Lëscht stoungen 11 Kandidatinnen, dorënner ënner anerem d'Catherine Kill. Domat war d'Hallschent vun all de Persounen op där Lëscht weiblech. Soss hunn nëmmen nach op der Lëscht vun der Kommunistescher Partei zwou Frae kandidéiert. Et gouf awer bei de Wale keng Kandidatin gewielt, wat an der Zäitschrëft vun der feministescher Action féminine staark bedauert gouf:
D'Mëttelstandspartei hat eng Lëscht mat engem eenzege Kandidat, dem Henri Geimer, opgestallt, deen awer net gewielt gouf a mat nëmme 793 Stëmmen ee vun den niddregste Score vun alle Kandidaten am Südbezierk hat.
Osten
Genee wéi 1928 goufen am Ostbezierk siwen Deputéiert gewielt. Nëmmen zwou Parteien haten eng Lëscht opgestallt: d'Rietspartei an d'Onofhängeg Lénkspartei. Déi éischt huet ee Sëtz verluer. D'Onofhängeg Lénkspartei huet ee Sëtz gewonnen.
Sëtz no Walbezierk
/: keng Kandidaten an deem Bezierk
Pedro Armendáriz
De Pedro Armendáriz, gebuer als Pedro Gregorio Armendáriz Hastings den 9. Mee 1912 zu Mexiko-Stad a gestuerwen den 18. Juni 1963 zu Los Angeles, war e mexikanesche Schauspiller.
Hien ass de Papp vum Schauspiller Pedro Armendáriz Jr.
Du rififi chez les femmes
Du rififi chez les femmes ass e franséische Film vum Regisseur Alex Joffé aus dem Joer 1959.
Ëm wat geet et am Film?
E Film an deem emol eng Fra d'Roll vum Gangsterboss iwwerholl huet.
Mare Ingenii
D'Mare läit op der südlecher Hemisphär an dem inoffiziell sougenannten Ingenii-Becken an huet d'selenographesch Koordinaten 33° 42' S 163° 30' E. D'Mare huet e mëttleren Duerchmiesser vun 318 km.
Wim Verstappen
De Wim Verstappen gebuer de 4. Mee 1937 zu Gemert a gestuerwen de 24. Juli 2004 zu Amsterdam war en hollännesche Filmregisseur, Dréibuchauteur a Filmproduzent
Lëscht vun den nationale Monumenter an der Gemeng Duelem
An dëser Lëscht vun den nationale Monumenter an der Gemeng Duelem sinn all national Monumenter opgezielt, déi an der lëtzebuergescher Gemeng Duelem ze fanne sinn (Stand: ).
Welfreng
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Bombardement vun den Albertkanal-Brécken
D'Bombardement vun den Albertkanal-Brécken den 11. Mee 1940, war eng Missiuoun vun der belscher Aviatioun, fir dräi strateegesch wichteg Brécken iwwer den Albertkanal ze zerstéieren. Bei der selwechter Missioun sollt och nach Eisebunnsbréck vu Butgenbach zerstéiert ginn.
Déi dräi Brécken um Albertkanal waren d'Bréck vu Briegden, d'Bréck vu Veldwezelt an d'Bréck vu Vroenhoven. All déi Brécke konnten net vun den Ekippen déi dofir virgesi waren, gesprengt ginn, sief et datt den Zündmechanissem net funktionéiert hat, oder well, wéi bei deene vu Butgenbach a Vroenhoven, d'Bréckeposte vun der däitscher Arméi iwwerascht goufen, well déi scho mat Seegelfligeren hanner de belsche Linne gelant waren, an d'Mannschaften an de Bunkere bei de Brécken onschiedlech gemaach haten.
An der Erwaardung vun enger däitscher Attack hat d'Belsch gutt virgesuergt, fir der feindlecher Arméi de Virmarsch op belschem Buedem sou schwéier wéi méiglech ze maachen. Iwwer 800 strateegesch wichteg Konstruktioune ware minéiert ginn. Bei der Mobilisatioun vun de belschen Truppen déi sech haaptsächlech aus dem drëtten, véierten, fënneften a siwente Corps, souwéi aus engem Kavaleriescorps an der 2. Divisioun vun de Chasseurs ardennais zeummegesat hunn, gouf déi defensiv Aktioun verduebelt. Vun all deene minéierte Konstruktioune konnt en hallwe Prozent net gesprengt ginn, dorënner déi véier wichteg uewegenannte Brécken.
Den 10. Mee krut déi drëtt Grupp vum 3. Régiment d'Aeronautique déi zu Aalter stationéiert war, den Uerder déi Brécken déi net zerstéiert waren, ze bombardéieren. Well den Uerder zimmlech spéit owes koum, gouf d'Operatioun op den Dag duerno verluecht.
Déi wichtegst vun de Brécken um Albertkanal waren déi vu Vroenhoven a Velwezelt. Den 11. Mee moies tëscht véirel vir sechs a sechs Auer, si vum Fluchfeld vun Aalter 2 Pletone vun dräi Fairey Battle ënner dem Kommando vum Capitaine André Glorie gestart fir d'Brécken ze bombardéieren. Als Schutzbegleedung hate se 2 Pletone vun dräi Gloster déi zu Beauvechain eng Véirelstonn éischter fortgeflunn waren.
D'Fligere sinn déif geflunn, fir sou spéit wéi méiglech entdeckt ze ginn. Vun Tongeren un, si se ënner däitscht Buedemfeier vu motoriséierten Truppe geroden. No enger kuerzer Deviatioun no Norden, fir dem feindleche Beschoss z'entgoen. Wéi Fligeren um Objektiv ukomm waren, krute se hir Bommen, well den elektresche Mecanissem, warscheinlech duerch de Beschoss, defekt war net ausgeléist. Just den drëtte Fliger gouf seng Bomme lass, mä ouni grousse Schued un der Bréck ze maachen. De Fliger vum Capitaine Glorie wollt dunn nach eng zweet Kéier probéiere seng Bommen op der Bréck erofzewerfen. Dat sollt och net klappen, well de Fairey Battle dee schwéier beschiedegt war, bei Vlijtingen erofgetrollt ass.
Déi ganz Aktioun, hat kee Succès ze verbuchen, a vun de sechs Fairey Battle ass just een heemkomm.
E puer Deeg méi spéit, ass et belsche Buedemtruppe gelonge bis bei d'Bréck vu Briedgen virzestoussen, a sou konnt wéinstens déi gesprengt ginn.
La Bâtie-Rolland
La Bâtie-Rolland ass eng franséisch Gemeng am Departement Drôme an der Regioun Auvergne-Rhône-Alpes.
Intracoastal City
Intracoastal City ass eng Hafestad am Vermilion Parish am US-Bundesstaat Louisiana, 21 km südlech vun Abbeville. Si läit um Westuwänner vum Vermilion River no beim Kanal Gulf Intracoastal Waterway a gëtt vu Schëffer aus dem Golf vu Mexiko ugelaf.
Den Hafe vun der Stad ass ë. a. mat Heliporten, Anlage fir d'fëschverschaffend Industrie, Pompelanlagen, Uelegtanken an Dréchendocken ekipéiert.
Georg Jacoby
De Georg Jacoby, gebuer als Georg Gustav Franz Jacoby den 21. Juli 1882 zu Mainz a gestuerwen den 21. Februar 1964 zu München, war en däitsche Filmregisseur, Dréibuchauteur a Filmregisseur.
Vun 1940 bis zu sengem Doud am Joer 1964 war hie mat der Schauspillerin Marika Rökk bestuet.
Christi Himmelfaart
Christi Himmelfaart (lat. ascensio domini "Operstéiung vum Härgott"; algriichesch ἡ Ἀνάληψις τοῦ Κυρίου "Opnam vum Härgott") bezeechent am chrëschtleche Glawen, datt Jesus Christus als Jong vu Gott erëm bei säi Papp an den Himmel zeréckgaangen ass.
Eng vereelzt Bezeechnung dofir ass Eroffersdag
Dëse Feierdag gëtt 39 Deeg nom Ouschtersonndeg gefeiert. Dofir fält Christi Himmelfaart och ëmmer op en Donneschdeg. Christi Himmelfaart gëtt fréistens den 30. Abrëll a spéitstens den 3. Juni gefeiert.
Datum vu Christi Himmelfaart
Dëse Feierdag gëtt 39 Deeg nom Ouschtersonndeg gefeiert. Dofir fält Christi Himmelfaart och ëmmer op en Donneschdeg. Christi Himmelfaart gëtt fréistens den 30. Abrëll a spéitstens den 3. Juni gefeiert. Et ka virkommen, datt déi zwee Feierdeeg Éischte Mee a Christi Himmelfaart openee falen: dat ass fir d'nächst am Joer 2160 de Fall.
Christi Himmelfaart kann awer och op den Europadag falen, wat zanter 2019 zu Lëtzebuerg och e Feierdag ass. Dëst ass am Joer 2024 an duerno 2086 de Fall.
Feierdag
Christi Himmelfaart ass e gesetzleche Feierdag zu Lëtzebuerg, grad wéi ë. a. an der Belsch, an Däitschland, Dänemark, Éisträich Finnland, Frankräich, Grönland, Haiti, Holland, Indonesien, Island, Kolumbien, Liechtenstein, Madagaskar, Namibia, Norwegen, Schweden an an der Schwäiz.
An Italien, Polen an an Ungarn gouf Christi Himmelfaart als gesetzleche Feierdag ofgeschaaft a gëtt elo den nächste Sonnde kierchlech gefeiert. An Italie lafe Bestriewungen, fir Christi Himmelfaart nees als gesetzleche Feierdag unzëerkennen.
Peter Bogdanovich
De Peter Bogdanovich, gebuer den 30. Juli 1939 zu Kingston, am Staat New York, a gestuerwen de 6. Januar 2022 zu Los Angeles, war en US-amerikanische Filmregisseur, Déibuchauteur, Filmproduzent, Schauspiller, Filmkritiker an -historiker. Zu senge gréisste Succèsen als Regisseur zielen déi Filmer, déi en an den 1970er Joren, an der Phas vum New Hollywood, gemaach huet, wéi The Last Picture Show, What's Up, Doc? a Paper Moon.
De Bogdanovich huet och Documentairë gedréint a Sachbicher iwwer Filmthemen a Leit aus der Filmbranche geschriwwen.
Angelo Badalamenti
Den Angelo Daniele Badalamenti, gebuer den 22. Mäerz 1937 zu New York City, a gestuerwen den 11. Dezember 2022 zu Lincoln Park, am New Jersey, war en US-amerikanesche Komponist. Hie gouf virun allem bekannt fir seng Filmmuseken, déi en am Kader vu senger laangjäreger Zesummenaarbecht mam Regisseur David Lynch komponéiert huet, dorënner déi vun Twin Peaks, Blue Velvet, Wild at Heart, The Straight Story, oder Mulholland Drive.
Monument aux morts op der Corniche
De Monument aux morts op der Corniche ass e Monument an der Uewerstad vun der Stad Lëtzebuerg dat un déi Fëschmaarter Affer aus dem Zweete Weltkrich erënnert. D'Monument steet op der Corniche, südwestlech vun der Plaz wou de Wee iwwer d'Spuenesch Paart leeft.
Um Sockel vum Monument steet den Text [sic]: FÖSCHMART-AALSTAD SENGEN KRICHSAFFER 1940 – 1945
Um Thron und Liebe
Um Thron und Liebe ass en éisträichesche Film vum Fritz Kortner aus dem Joer 1955.
Ëm wat geet et am Film?
De Film erzielt d'Attentat op de Franz Ferdinand vun Éisträich am Joer 1914 zu Sarajevo dat als Ausléiser vum Éischte Weltkrich gëllt.
Bonita Granville
D'Bonita Granville, gebuer den 2. Februar 1923 zu Chicago a gestuerwen den 11. Oktober 1988 zu Santa Monica a Kalifornien, war eng US-amerikanesch Schauspillerin a Filmproduzentin.
Shintō-Schräin
An de Schräiner ginn d'Kamis veréiert, eenzel oder e puer mateneen. Et existéiere vill verschidden Zorte vu Shinto-Schräiner: Wärend a verschiddene beispillsweis Naturgëtter ugebiet ginn, veréieren anerer d'Séile vu Verstuerwenen, déi no der schintoistescher Virstellung zu Kamis gi sinn.
A Japan existéieren tëscht 80.000 an 100.000 Schräiner (no offiziellen Zielunge vun der "Vereenegung vun de Schinto-Schräiner"), et gëtt allerdéngs geschat, datt déi Zuel méi héich läit. Schinto-Schräiner finanzéiere sech gréisstendeels duerch Spende vun de Gemengen, zu deene si geographesch gehéieren.
Geschicht
D'Geschicht vun de Schinto-Schräiner a Japan geet wäit zeréck. Schonn zu der Herrschaftszäit vum Keeser Jimmu (am 6. Joerhonnert viru Christus) loosse sech déi éischt Schräiner noweisen.
Karel Gott
De Karel Gott, gebuer de 14. Juli 1939 zu Plzeň a gestuerwen den 1. Oktober 2019 zu Prag, war en tschechesche Sänger a Komponist. Hie gouf besonnesch als Schlagersänger bekannt, an hat de Spëtznumm "Gëlle Stëmm vu Prag".
Shintō-Schräin
Geschicht
Wärend der Meiji-Zäit huet sech d'Schräinwiese bedeitend verännert. Zum engen gouf et vun der Regierung als Nationalrelioun propagéiert, zum anere gouf och Drock op d'Tempelen ausgeübt, sech an de moderne System anzefügen. D'Folleg dovu war, datt vun do u Schinto-Geeschtlecher a staatlechen Institutiounen ausgebilt hu misse ginn.
Karel Gott
1968 huet hie beim Grand Prix Eurovision fir Éisträich gesongen.
Alain Souchon
Den Alain Souchon, gebuer als Alain Kienast de 27. Mee 1944 zu Casablanca a Marokko, ass e franséische Sänger, Komponist a Schauspiller
Jean-Claude Bintz
De Jean-Claude Bintz, gebuer den 19. Juni 1956 zu Diddeleng, ass e lëtzebuergesche Geschäftsmann.
Entreprise
Hie war am Finanzsecteur aktiv an Direkter vun der lëtzebuergescher "Régie publicitaire" IP. Duerno huet hien 1997, zesumme mam Pascal Koster, mat Tango den éischte private Mobilfunkoperateur zu Lëtzebuerg gegrënnt. 2003 huet hien, nees mam Pascal Koster, den aneren Operateur Vox Mobile gegrënnt. Am selwechte Joer war hien och un der Grënnung vun der Publicitéitsagence Moskito bedeelegt.
2012 ass hien de Porte-Parole vun der neier Initiativ 5 vir 12 ginn.
Tëscht 2014 an 2020 war hie fir d'éischt de President an duerno de Vizepresident vum Verwaltungsrot vum Verlag Maison Moderne, deen ënner anerem d'Zeitung Paperjam erausbréngt.
Politik
Bei de Chamberwalen 2013 stoung de Jean-Claude Bintz op der Lëscht vun der LSAP am Walbezierk Zentrum. Hie krut net genuch Stëmmen, fir an d'Chamber anzezéien.
Privatliewen
De Jean-Claude Bintz ass de Jong vum Schauspiller a Sänger Aly Bintz. Seng Schwëster ass d'Politikerin Simone Asselborn-Bintz.
Seng Fra Carine Bintz-Eischen souz am Gemengerot vun der Gemeng Steesel.
Hien ass de Papp vum Museksproduzent Eric Bintz a Gittarist an de Bluesgruppe Crossroads an The Low Riders. Hie war an den 1990er och Sänger a Museker an der Grupp The Blues Busters.
Lepton
Leptone sinn niewent de Quarks, den Eichbosonen an dem Higgs-Boson déi elementar Bausteng vum Standardmodell vun der Elementardeelchephysik. Si ënnerleien awer am Géigesaz zu de Quarks net der staarker Wiesselwierkung, mä just der schwaacher, der elektromagnéitescher an der Gravitatioun.
Eegenschaften
Leptone si Fermionen (Spin 1/2) a ginn an dräi Famillen oder Generatiounen agedeelt. All Generatioun besteet aus engem geluedene Lepton (Elektron, Muon an Tauon/Tau-Lepton) an engem neutralen, den dräi korrespondéierenden Neutrinos: Elektron-Neutrino, Muon-Neutrino an Tau-Neutrino. Wärend bei de geluedene Leptonen d'Masse bekannt sin, sinn déi definitiv Valeure fir d'Neutrinos nach onbekannt. Gewosst ass just, datt op d'mannst zwee Neutrinos eng Mass mussen hunn (Neutrinooszillation). Wärter vun https://pdglive.lbl.gov, Stand 22.08.2020.
Als liichtste Lepton ass den Elektron stabel (den Standardmodell enthält keng Leptonzuel-verletzend Prozesser). Wéinst senger grousser Mass kann den Tau-Lepton als eenzegen an Hadronen zerfalen. De Muon ass e bësse liicht dofir, vu que datt d'Mass vun de liichtsten Hadronen, de Pionen, bei ongeféier 140 MeV läit.
Spiller vun de klenge Länner 2023
D'Spiller vun de klenge Länner 2023 oder '''XIX. Spiller vun de klenge Länner''' gi vum 28. oder 29. Mee bis den 3. Juni 2023 op Malta organiséiert.
Sportaarten
Dës zéng Sportaarte si fir d'Spiller geplangt:
La Bégude-de-Mazenc
La Bégude-de-Mazenc ass eng franséisch Gemeng am Departement Drôme an der Regioun Auvergne-Rhône-Alpes.
La sentence
La sentence ass franséische Film vum Regisseur Jean Valère aus dem Joer 1959.
Geliebte Corinna
Geliebte Corinna ass en däitsche Film vum Eduard von Borsody aus dem Joer 1955.
La sentence
Ëm wat geet et am Film?
E puer Resistenzler erliewen déi lescht Nuecht virun hirer Hiriichtung an engem däitsche Prisong um Enn vum Zweete Weltkrich.
Geliebte Corinna
Ëm wat geet et am Film?
D'Corinna lieft eleng. De Klaus huet sech a si verléift si awer net an hien…
Paris-Nice 1996
Déi '''54. Editioun vu Paris-Nice''' gouf vum 10. bis de 17. Mäerz 1996 gefuer.
Alphonse Eichhorn (Politiker)
De Jean Alphonse Eichhorn, gebuer den 8. Oktober 1850 zu Wuermer a gestuerwen den 21. Mäerz 1927 zu Miersch, war e lëtzebuergeschen Notaire a Politiker.
Den Alphonse Eichhorn war vun 1891 bis 1926 Notaire zu Miersch.
Hee gouf bei de Chamberwale vum 26. Oktober 1919 als Deputéierte vum Bezierk Zentrum fir d'Rietspartei an d'Chamber gewielt a bei de partielle Chamberwale vum 28. Mee 1922 erëmgewielt.
Blobrëschtchen
D'Blobrëschtchen (Luscinia svecica) ass eng Sangvullenaart aus der Famill vun de Muscicapidae. Se huet hiren Numm wéinst der opfälleger bloer Faarf, déi d'Männercher am Hochzäitskleed vun der Strass bis op d'Broscht hunn. Déi 10 Ënneraarte ginn agedeelt, jee nodeem ob s'um bloe Fong an der Mëtt e wäissen, e rouden, oder guer kee Fleck hunn. An Europa liewen 3 Ënneraarten; déi mam wäisse Fleck éischter am Westen an an der Mëtt, déi mam rouden am Osten.
Federale Staat
E federale Staat oder eng Federatioun ass ee souveräne Staat, deen, am Géigendeel zu engem Eenheetsstaat, aus méi Deeler besteet, déi méi oder wéinger Autonomie hunn.
Blobrëschtchen
D'Blobrëschtchen ass en Zuchvull. Déi Europäesch Blobrëschtercher iwwerwanteren a Südspuenien, Nordafrika, südlech vun der Sahara an a Südasien. Déi mam wäissse Punkt fléien éischter méi kuerz Strecken, iwwerdeems déi mam roude Punkt laang Distanzen zeréckeeën.
Federale Staat
D'Deeler vun engem federale Staat, och als Bundesstaat (État fédéral) bezeechent, sinn - jee nodeem - "Staaten" (eigentlech "Gliddstaaten" oder "États fédérés"), wéi am Fall vun den USA, vu Mexiko, vun Indien, vun Australien, asw., "Republicken" (Sowjetunioun), "Bundeslänner" (Bundesrepublik Däitschland, Bundesrepublik Éisträich...), "Kantonen" (Schwäiz) oder "Regiounen" an/oder "linguistesch Communautéiten" (Belsch). De belsche Federalismus ass iwwregens ganz speziell, well en an engem Kinnekräich dräi Regiounen an dräi linguistesch Communautéite "vereenegt", woubäi d'Regiounen an d'Communautéiten net genee iwwerenee stëmmen.
Blobrëschtchen
D'Blobrëschtchen zu Lëtzebuerg
D'Blobrëschtercher zu Lëtzebuerg si meeschtens där mat engem wäisse Fleck um Hals.
Herbesthal
Herbesthal ass eng Uertschaft an der belscher Gemeng Lontzen an der Provënz Léck.
Blobrëschtchen
D'Blobrëschtchen zu Lëtzebuerg
Uganks vum 20. Joerhonnert gouf fir d'éischt Kéier eng Blobrëschtchen am Land entdeckt. Zanterhir konnt awer keng eenzeg Koppel observéiert ginn, déi Jonker opzille géif. De Villchen huet schonn am Land als ausgestuerwe gegollt, ma 2017 gouf nees d'Presenz vun engem Männche festegestallt.
Herbesthal
D'Uertschaft stéist am Westen u Welkenraedt. D'Nationalstrooss N67 déi do Rue Mitoyenne heescht, mécht d'Grenz tëscht den zwou Uertschaften. Se huet bis 1920 d'Landesgrenz mam Däitsche Räich gemaach, dohier och den Numm Rue Mitoyenne.
Federale Staat
N.B.: D'Schwäiz bezeechent sech zwar nach ëmmer gär als "Helvetesch Confederatioun" (=> CH / Confoederatio Helvetica), an nennt all eenzele Kanton och mol "Republik a Kanton...", mä streng rechtlech gesinn ass déi haiteg Schwäiz eng Federatioun.
Herbesthal
Bis 1966 war Herbesthal mat senger Gare op der Streck Léck-Oochen un den internationale Schinneverkéier ugebonnen, souwéi mat Raeren op der Vennbunn iwwer d'Linn 49 a bis 1953 mat Eupen iwwer Tramsstreck N° 577.
Blobrëschtchen
D'Blobrëschtchen zu Lëtzebuerg
2018 gouf d'Blobrëschtchen zu Lëtzebuerg zum Vull vum Joer ernannt.
Federale Staat
An engem federale Staat hunn d'Deeler keng international unerkannt Souveränitéit; si hunn héchstens intern Autonomierechter (an de Beräicher Kultur an Educatioun, am Sproochgebrauch, a verschidden Aspekter vum Droit, besonnesch am Fiskalrecht, eventuell och an der Justiz, asw.). Déi Deeler oder federéiert Entitéiten hu jiddefalls méi Rechter wéi d'Regiounen an engem nëmme méi oder wéineger regionaliséierten Eenheetsstaat wéi, z. B., Italien oder Frankräich.
Eng Konfederatioun, dogéint, ass een Ensembel vu souveränen an international unerkannte Staaten, deemno e Staatebond, déi sech zesummen dinn, fir gemeinsam eppes z'erreechen, sief et um politeschen, um wirtschaftlechen oder um militäresch-strateegesche Plang. All Memberstaat bleift am Prinzip fräi, jidderzäit aus der Konfederatioun auszetrieden. D'Konfederatioun selwer kann awer als Eenheet vis-à-vis vun anere Staaten um internationale Parquet optrieden an eventuell Ambassaden oder soss Vertriedungen am Ausland opmaachen an ënnerhalen.
Régis Wargnier
De Régis Wargnier, gebuer den 18. Abrëll 1948 zu Paräis, ass e franséische Filmregisseur an Dréibuchauteur.
Federale Staat
D'USA waren am Ufank eng Konfederatioun vun dräizéng souveräne Staaten (Exkolonië vun England). Relativ séier hu se sech awer zu enger Federatioun, mat enger Verfassung, mat engem President, mat enger Haaptstad, mat engem gemeinsame Fändel a mat enger Wärung zesummegedoen. D'Amerikaner schwätzen an der Reegel éischter vun "Union" (Unioun) wéi vu Federatioun.
Den Däitsche Bond (1815-1866), z. B., war eng militäresch-strateegesch a, bis zu engem bestëmmte Grad, och politesch Organisatioun, an där déi verschidde Memberstaaten (inkl. Lëtzebuerg) duerch Diplomate vertruede waren, déi geleeëntlech zu Frankfurt am Main zesummekoumen. Presidéiert gouf dat Ganzt, op Franséisch Confédération germanique genannt, aus Prestigegrënn, vum Keeser vun Éisträich. Wichteg Membere waren, nieft dem Keeserräich Éisträich, d'Kinnekräicher Preisen, Bayern, Hannover, Sachsen a Württemberg; mee et gouf jo nach méi wéi drësseg aner Staaten a "fräi Stied" an desëm Bond.
Quark (Physik)
E Quark ass ee vun den Elementardeelercher aus dem Standardmodell vun der Elementardeelchephysik. Et gëtt sechs verschidde Quarken, déi no hire Flavour ënnerscheet ginn: up, down, strange, charm, bottom an top (hei mat opsteigender Mass ernimmt). Zu all Quark gëtt et och en Antiquark, deen déi opposéiert elektresch Charge a Faarf huet.
Federale Staat
Wéi déi US-amerikanesch Südstaate sech kuerz no der Wal vum President Abraham Lincoln, deen d'Sklaverei ofschafe wollt, vun de Vereenegte Staaten, deemno vun der Unioun getrennt hunn, hu s'am Prinzip eng Konfederatioun gebilt. Well d'Unioun ("den Norden") dës Trennung oder Sezessioun net konnt dulden, koum et zum Krich, an déi angeeblech Konfederatioun vun de Südstaaten huet noutgedronge wéi een Eenheetsstaat misse funktionéieren: et gouf ee gemeinsame Staatschef gewielt, nämlech den Jefferson Davis, an et gouf och eng Haaptstad, an zwar Richmond, als Regierungssëtz bestëmmt. A wéi den Norden de Krich bis gewonnen hat, war et souwisou mat där Konfederatioun eriwwer.
Quark (Physik)
Eegenschaften
All Quark huet en intrinsesche Spin vun 1/2 an eng elektresch Charge:
Federale Staat
Nom Ënnergank vun der Sowjetunioun (~1990) hu sech déi meescht fréier Sowjetrepublicken zu enger Konfederatioun zesummegedoen, déi als Gemeinschaft vun onofhängege Staaten bezeechent gëtt.
Bézaudun-sur-Bîne
Bézaudun-sur-Bîne ass eng franséisch Gemeng am Departement Drôme an der Regioun Auvergne-Rhône-Alpes.
Federale Staat
D'Europäesch Unioun (EU), déi ee ganz originelle Konstrukt ass, dee säi Modell permanent sicht a stéissweis weiderentwéckelt, ass prinzipiell ënnerwee, fir eng Kéier eng Federatioun ze bilden. Ob dat jee méiglech gëtt, steet an de Stären. Momentan ass d'EU éischter eng Zort Konfederatioun, mä d'Decisioune gi vun Ufank un op engem supranationalen Niveau diskutéiert a geholl (Europaparlament, Europäesch Kommissioun, asw.), deemno net, wéi an enger klassescher Konfederatioun, op engem zwëschestaatlechen Niveau. Allerdéngs hunn déi verschidde Memberstaaten all op Deeler vun hirer Souveränitéit zugonschte vun de supranationalen Instanze verzicht (z. B.: am Agrarsecteur gëtt et eng gemeinsam koordonéiert Politik; déi eenzel Staate kënnen deemno net egal wat maachen, ouni där gemeinsamer Linn ze follegen).
Quark (Physik)
Eegenschaften
Donieft hu Quarken och nach eng Faarf (rout, gréng oder blo) a kënnen am Standardmodell just a gebonnenen, faarfneutralen Zoustänn, sougenannten Hadronen existéieren. Am Standardmodell vun der Elementardeelerchesphysik gi Quarken ëmmer als en Deel vun enger Famill/Generatioun duergestallt. Sou gëtt et en up-down Doublet, charm-strange an top-bottom. An enger Generatioun ass sou ëmmer ee Quark mat enger elektrescher Charge vun +2/3 (up, charm, top) an ee Quark mat enger elektrescher Luedung vun -1/3 (down, strange, bottom).
Och wann déi staark Wiesselwierkung d'Quarken an Hadronen zesummenhält, sou gëtt eng Transitioun vun engem Flavour zum aneren durch d'W-Bosone vun der schwaacher Wiesselwierkung geréiert. Ënner Bäihale vun der elektrescher Charge ass soumat just eng Transitioun tëschent engem positiv an engem negativ (oder ëmgedréint) geluedene Quark méiglech. Déi schwaach Wiesselwierkung huet och nach en neutralen Z-Boson, mä Experimenter weisen dorop hin, datt deen net haaptresponsabel fir sou Transitiounen ass. Eng Transitioun mat engem Z-Boson gëtt Flavor-Changing Neutral Current (FCNC) genannt, an ass um tree-level (dominanten Term an der Perturbatiounsserie) am Standardmodell duerch de GIM Mechanismus (benannt no Glashow, Iliopoulos a Maiani) verbueden. Dësen Effekt konnt experimentell observéiert ginn, an huet zur Propos vum Charm-Quark gefouert, dee fir de GIM Mechanismus gebraucht gouf.
Quarkmassen
All Quarkmasse sinn uginn mat de Wärter vun https://pdglive.lbl.gov den 22.08.2020).
Well Quarken ëmmer just an Hadrone gemooss kënne ginn, ass et schwéier, hinnen eng prezis Mass zouzeweisen. Am Fall vum top-Quark gëtt d'Situatioun nach domat erschwéiert, well den top-Quark sou schwéier ass, datt e praktesch keng gebonnen Zoustänn bilt, mä direkt zerfällt.
Et muss ee beuechten, datt Quarks a verschiddenen Eegenzoustänn existéieren. Sou gëtt et d'Flavor-Eegenzoustänn an d'Mass-Eegenzoustänn. Déi sinn iwwert d'CKM-Matrix matenee verbonnen. Wärend d'Mass-Eegenzoustänn fir d'Propagatioun vun de Quarken eng Roll spillen, sinn d'Flavor-Zoustänn fir d'schwaach Wiesselwierkung relevant. Grondsätzlech bitt dës Ënnerscheedung d'Méiglechkeet, fir Quark-Oszillatiounen, änlech wéi dat och bei Neutrinoen de Fall ass. Am Fall vun de Quarke sinn déi awer meeschtens manner prononcéiert. Trotzdeem konnt een Oszillatiounen a verschiddene Meson-Systemer, wéi z. B. dem neutrale Kaon-System, noweisen.
Mount Lemmon Survey
De Mount Lemmon Survey (MLS) ass Bestanddeel vum Catalina Sky Survey. D'Haaptaufgab ass d'Sich no Äerdnoen Objeten (NEO) a potentiell geféierlechen Asteroiden (potentially hazardous asteroid, och PHAs genannt). Dat dofir gebrauchten Instrument ass een um Mount Lemmon installéiert 152 cm Cassegrain-Teleskop.
De 7. Oktober 2008 koum et duerch den italieeneschen Astronomen Andrea Boattini zu enger zufälleger Erëmentdeckung vum „verluerene“ Koméit 206P/Barnard-Boattini. De Koméit hat zanter senger Éischttentdeckung den 13. Oktober 1892 zwanzeg Ëmleef zeréckgeluecht an dobäi an de Joren 1922, 1934 an 2005 de Jupiter op Distanzen tëscht 0,3 an 0,4 AE passéiert.
Wangari Maathai
D'Wangari Muta Mary Jo Maathai, gebuer den 1. Abrëll 1940 a gestuerwen de 25. September 2011, war eng kenyanesch Wëssenschaftlerin, déi sech fir Ëmwelt an och op politeschem Plang engagéiert huet. Si huet an den USA op der Mount St. Scholastica Universitéit an op der University of Pittsburgh, an am Kenya op der University of Nairobi studéiert. An den 1970er Joren huet si de Green Belt Movement gegrënnt, eng Netregierungsorganisatioun am Ëmweltberäich, déi als Zil huet, Beem ze planzen, d'Ëmwelt z'erhalen a Fraerechter ze stäerken.
1986 krut si dofir de Right Livelihood Award, an 2004, als éischt afrikanesch Fra de Friddensnobelpräis fir "hir Kontributioun zu Nohalteger Entwécklung, Demokratie a Fridden". D'Wangarai Maathai gouf an d'Kenyanescht Parlament gewielt, a war Delegéiert Ministesch fir Ëmwelt an Natierlech Ressourcen an der Regierung vum President Mwai Kibaki tëscht Januar 2003 an November 2005.
Jos Bellion
De Jos Bellion, gebuer den 12. Dezember 1913 zu Éinen an do gestuerwen den 18. Abrëll 2009, war e lëtzebuergesche Kanut an Olympionik.
Hien huet Lëtzebuerg op den Olympesche Summerspiller 1936 zu Berlin vertrueden.
Usingen
Usingen ass eng Stad am Hochtaunuskrees am däitsche Bundesland Hessen. Si läit um Floss Usa, eng 35 km nërdlech vu Frankfurt am Main.
D'Claire Lademacher, Duechter vum Grënner vun der Softwarefirma LHS Hartmut Lademacher a Verloobt vum Prënz Felix, huet déi éischt eelef Joer vun hirer Kandheet do gewunnt.
Des femmes disparaissent
Des femmes disparaissent ass franséische Film vum Regisseur Edouard Molinaro aus dem Joer 1959.
Ëm wat geet et am Film?
De Pierre Rossi versicht seng Frëndin aus den Hänn vun Zouhälter, déi si entfouert hunn, ze befreien.
Codex Caesareus Upsaliensis
D'Evangeliebuch vum Heinrich III., och Codex Caesareus, Codex Caesareus Upsaliensis oder Evangeliebuch vu Goslar genannt (op Schweedesch: kejsarbibeln) ass eng illuminéiert Handschrëft aus der Mëtt vum 11. Joerhonnert, déi am Skriptorium vun der Abtei Iechternach gemaach gouf, an haut an der Universitéitsbibliothéik Uppsala versuergt gëtt.
Et war eng Commande vum Keeser Heinrich III., déi hien der Kathedral vu Goslar als Don ginn hat. D'Evangeliebuch blouf do bis zum Drëssegjärege Krich, war du fir eng 100 Joer verschwonnen an ass du 1740 nees am Besëtz vum schweedeschen Diplomat a Beamte Gustaf Celsing opgedaucht. De Buchdeckel, dee räich dekoréiert war, ass verschwonne bliwwen. Nom Doud vum Celsing sengem Jong, 1805, huet d'Universitéit Upsala et opkaaft.
D'Manuskript ass räich mat Miniaturmolereien dekoréiert, dorënner ganzsäiteg Illustratioune vun de véier Evangelisten, vum Keeser Heinrich, deen d'Buch de Patréiner vun der Goslarer Kathedral schenkt, vum Keeser a senger Fra Agnes vu Poitou, déi vum Jesus gekréint ginn, an illuminéiert Kanontafelen.
Et ass a Karolengescher Minuskel geschriwwen, an an engem gudden Zoustand erhalen.
Mare Marginis
D'Mare Marginis (lat. „Randmier“) ass e „Moundmier“ um Äerdmound.
Seng selenographesch Koordinate sinn 13° 18' N; 86° 06' E. Et huet e mëttleren Duerchmiesser vu 420 km. Säi gréisste Krater Al-Biruni läit am Norden. D'Mare zeechent sech duerch e staarkt Magnéitfeld aus an ass den Antipod vum Mare Orientale.
NGC 2004
Den NGC 2004 ass en oppene Stärekoup am Stärebild Dorado (Schwertfësch). Hien huet eng Wénkelausdehnung vu 2,7' an eng visuell Magnitude vu +9,6 mag. E gouf de 24. September 1826 vum James Dunlop entdeckt, a gëtt och als ESO 86-SC4 bezeechent.
Koordinaten (Equinoxe J2000.0)
Le Samyn 2016
Déi '''48. Editioun vum Samyn''' gouf den 2. Mäerz 2016 gefuer a stoung um Kalenner vun der UCI Europe Tour 2016 an der Kategorie 1.1. Se zielt och zu der belscher Coupe vum Vëlossport op der Strooss 2016.
Jean-Pierre Schmit (Politiker)
De Jean-Pierre Schmit, gebuer de 4. Februar 1851 zu Waarken an do gestuerwen de 25. Oktober 1934, war e lëtzebuergesche Bauer a Politiker.
Hie war Member vum Ettelbrécker Gemengerot
Nom Doud vum Nicolas Meris gouf de Jean-Pierre Schmit bei de Wale vum 1. Juli 1915 als Deputéierten an d'Chamber gewielt.
Stadio Olimpico Grande Torino
De Stadio Olimpico Grande Torino (Olympiastadion) (fréier Stadio Benito Mussolini oder Stadio Comunale) ass en Omnisportsstadion zu Turin.
De Stadion ass komplett mat Sëtzplazen ekipéiert.
De Stadion ass 2005 fir d'Olympesch Wanterspiller 2006 restrukturéiert ginn. D'Erëffnungsfeier an d'Schlussfeier goufen do ofgehalen.
Bis 2011 hunn d'Juventus Turin an den FC Torino sech de Stadion gedeelt. Zanter datt d'Juventus en eegene Stadion huet, ass et de Stadion op deem den FC Torino seng Heemspiller zanter 2006 spillt.
De Stadion dréit den Numm zu Éiere vum Grande Torino, sou gouf den FC Turin an den 1940er a 50er genannt. Vun 1942 bis 1949 huet den FC Turin 5-mol hannerteneen d'Meeschterschaft gewonnen. D'Enn vum Grande Torino war d'Fligeraccident vu Superga, wéi de Fliger mat bal der ganzer Ekipp u Bord, op der Kopp Superga erofgefall ass.
Departement Loir-et-Cher
Administrativ Opdeelung
Zanter dem 1. Januar 2015 ass de Loir-et-Cher a 15 Kantonen déi op respektiv dräi Arrondissementer opgedeelt sinn. (Virun dem redécoupage cantonal vun 2014 waren et 30 Kantonen.)
Déi 15 Kantone bestinn aus am Ganzen 267 Gemengen.
.
Victor Heinen
De Victor Heinen, gebuer den 11. Juni 1931 zu Esch-Uelzecht a gestuerwen den 21. August 2008, war e lëtzebuergesche Foussballspiller.
Tëscht dem 11. September 1957 am 11. November 1959 huet de Victor Heinen 12-mol fir déi lëtzebuergesch Foussballnationalekipp gespillt.
Kapell Mecher
D'Kapell vu Mecher ass eng kathoulesch Kapell déi zur Par Clierf Saint-Benoît, zum Dekanat Norden an zu der Gemeng Klierf gehéiert.
D'Kapell steet an engem klenge Säitewee vun der Haaptstrooss, der Duerfstrooss.
Geschicht
Bis de 7. Mee 2017 war et eng Kapell vun der Par Wäicherdang. Zur Par Wäicherdang huet ausser der Kapell vu Mecher och nach d'Parkierch vu Wäicherdang gehéiert.
Waldwinter
Waldwinter ass en däitsche Film vum Wolfgang Liebeneiner aus dem Joer 1956 no enger Erzielung vum Paul Keller.
Ëm wat geet et am Film?
E sougenannten däitschen Heimatfilm.
Bonlieu-sur-Roubion
Bonlieu-sur-Roubion ass eng franséisch Gemeng am Departement Drôme an der Regioun Auvergne-Rhône-Alpes.
Norbert Reiland
Den Norbert Reiland, gebuer den 20. Mäerz 1944 zu Esch-Uelzecht, ass e fréiere lëtzebuergesche Foussballspiller.
Tëscht dem 21. Oktober 1964 am 16. Abrëll 1970 huet den Norbert Reiland 12-mol fir déi lëtzebuergesch Foussballnationalekipp gespillt.
Scheldekanal
Wéi den Numm et seet läit de Kanal am Dall vun der Schelde, vun där en och gréisstendeels gefiddert gëtt.
Ginostra
Ginostra ass en US-amerikanesch-franséisch-italieenesche Film vum Manuel Pradal aus dem Joer 2002.
Ëm wat geet et am Film?
En FBI Offizéier (Harvey Keitel) enquêtéiert iwwer de Muerd un engem Informant géint d'Mafia. Hie fiert op Ginostra, op der Insel Stromboli, fir do den eelefjärege Jong vum Ermuerten ze befroen, deen den eenzegen Zeie vum Muerd war...
Les canailles
Les canailles ass e Film vum Regisseur Maurice Labro aus dem Joer 1960.
City Shopping Bus
De City Shopping Bus ass eng gratis Busnavette vun de Stater Bussen déi zanter Januar 2000 tëscht dem Glacis an der Uewerstad hin an hier fiert. Wéi d'Linn a Betrib geholl gouf, ass se eng Zäit laang bis an d'Groussgaass gefuer. Well et awer an der Foussgängerzon ze enk war, gouf den Trajet dunn no e puer Méint duerch d'Beaumontsgaass verluecht. Well do am Abrëll 2021 eng Foussgängerzon ageriicht gouf, ass och déi Halt nees geréckelt ginn an de Bus hält elo op der Biederplaz.
De City Shopping Bus gëtt zanter Hierscht 2011 mat zwéin elektresche Busse gefuer, d'Linn huet just 2 Bushalten a fiert gemenkerhand vu méindes bis samschdes all 10 Minutten. Zanter dem 1. Abrëll 2017 gëtt samschdes an och sonndes, wann d'Butteker an der Stad op sinn, e méi groussen Tour gefuer, fir dann och Halten am südlechen Deel vun der Uewerstad unzefueren.
Les canailles
Ëm wat geet et am Film?
Déi emgekéiert Welt, de Robert Hossein spillt dee Braven an Éierlechen an d'Marina Vlady ass d'Wuerzel vun allem Iwwel.
City Shopping Bus
Mam City Shopping Bus soll et de Leit déi mam Auto an d'Stad komme méi einfach gemaach gi fir eng Parkplaz ze fannen: si kënnen um Glacis parken a gratis mam Bus an d'Stad fueren.
Ënner dem Numm Gare Shopping Bus gouf am September 2007 eng zweet gratis Busnavette tëscht dem Garer Quartier an der Uewerstad agesat. Dës Linn gouf awer wéinst Manktem u Clientèle no enger Testphase vu 6 Méint erëm agestallt.
Entwécklung vum City Shopping Bus
An de Joren 1965 bis 1966 gouf et ënner dem Numm “Parking Service” schonn eng änlech Linn, déi vum Glacis an d'Stad an zeréck gefuer ass (Glacis - Boulevard Royal - rue Notre-Dame - rue du Fossé - Grand-Rue - av. de la Porte-Neuve - Glacis).
Leandro Barreiro Martins
De Leandro Barreiro Martins, och just Leandro Barreiro, gebuer den 3. Januar 2000 zu Ierpeldeng-Sauer, ass e lëtzebuergesch-portugisesche Foussballspiller mat angolaneschen Originnen.
2018 huet de Barreiro seng Profiscarrière am 1. FSV Mainz 05 ugefaangen.
Hien huet den 22. Februar 2018 fir d'éischt fir déi lëtzebuergesch Foussballnationalekipp gespillt,.
Diamond Tour 2016
Déi '''3. Editionn vum Diamond Tour''', enger Vëloscourse fir Dammen, gouf 2016 den 12. Juni gefuer. Et ass eng Kompetitioun vum Lotto Cycling Cup 2016 a stoung um Kalenner vun de UCI an der Kategorie 1.1.
Bièvres
De Begrëff Bièvres bezeechent:
(123) Brunhild
Den (123) Brunhild ass en Asteroid aus der Haaptceinture.
Den Objet gouf den 31. Juli 1872 vum Christian Heinrich Friedrich Peters entdeckt.
Den Himmelskierper gouf no der Brunhild, enger staarker Kinnigin aus dem Nibelungelidd an der Edda genannt.
Den Asteroid Brunhild beweegt sech tëscht 2,4 (Perihel) A.E. bis 3,0 A.E. (Aphel) an enger Zäit vu 4,425 Joer ëm d'Sonn. D'Bunn läit 6,4° schréi zu der Ekliptik, an d'Bunnexzentrizitéit ass 0,12.
De Brunhild huet en Duerchmiesser vun 48 km an huet eng hell silikaträich Uewerfläch mat enger Albedo vun 0,21. A ronn 10 Stonnen an 2 Minutte rotéiert hien ëm seng eegen Achs.
Nordesch Mythologie
Nordesch Mythologie ass de Sammelbegrëff fir all d'Mythen aus der virchrëschtlecher Zäit aus Skandinavien.
An der nordescher Mythologie gouf et keen eenheetleche reliéise System, weeder gouf eng Instanz déi de Glawe festgeluecht huet, nach eng streng Glawensform. D'Mythe goufen éischter als Iwwerbau fir verschidde Kultforme benotzt.
Et gëtt aus där Zäit ganz wéineg schrëftlech Iwwerliwwerungen, déi meescht stamen dann och nach aus réimescher oder chrëschtlecher Hand a sinn dowéinst net neutral.
Alex Wantz
Den Alex Wantz, gebuer de 14. Januar 1912 zu Réiden op der Atert an do gestuerwen de 4. Oktober 1993, war e lëtzebuergesche Politiker (DP), Schmadd, Händler vu landwirtschaftleche Maschinnen a Wiert.
Hie war vun 1969 bis 1979 Deputéierten an der Chamber.
Fernand Ciatti
De Fernand Ciatti oder Ferdinand Ciatti, gebuer de 27. Mäerz 1912 zu Déifferdeng a gestuerwen den 9. Oktober 1989, war e lëtzebuergesche Boxer an Olympionik.
Hien huet Lëtzebuerg op den Olympesche Summerspiller 1936 zu Berlin vertrueden.
Kevin Lacey
De Kevin Lacey, gebuer de 24. Februar 1989 zu Dublin, ass en iresche Basketballspiller.
Am Joer 2016 war de Lacey am Kader vun der irescher Härebasketballnationalekipp, an huet néngmol fir d'Nationalekipp gespillt.
Dennis Hopper
Den Dennis Lee Hopper, gebuer de 17. Mee 1936 zu Dodge City (Kansas), a gestuerwen den 29. Mee 2010 zu Los Angeles, war en US-amerikanesche Schauspiller, Regisseur a Kënschtler (Fotografie, Skulptur a Molerei).
Hien huet seng Schauspillcarrière am Film Rebel without a cause ugefaangen. Bekannt gouf e fir de Film Easy Rider (1969), bei deem en och, zesumme mam aneren Haaptacteur, dem Peter Fonda, d'Dréibuch geschriwwen huet an och Regie gefouert huet. Weider bekannt Rollen hat hien an Apocalypse Now (1979) vum Francis Ford Coppola an a Blue Velvet (1986) vum David Lynch.
Am Ganzen huet hie siwemol Regie gefouert an an enger 130 Filmer matgespillt. Hie krut eng Nominatioun fir den Oscar fir d'Dréibuch vun Easy Rider an eng fir seng Nieweroll an Hoosiers.
L'Action féminine
'L'Action féminine. Monatsschrift für die Interessen der Frau' war eng Zäitschrëft, déi zu Lëtzebuerg tëscht 1927 an 1933 eemol am Mount, dono bis 1940 all zwéi Méint, erauskoum. Et war d'Verbandsblat vun der Action féminine a gouf tëscht dem 15. Oktober 1927 an dem 8. Januar 1940 vun der Catherine Schleimer-Kill erausginn.
D'Zäitschrëft hat als Zil, sech fir e Feminismus anzesetzen, dee weeder reaktionär nach utopesch sollt sinn. An den 1930er Joren hunn déi politesch Theemen zu Gonschte vu Rotschléi zu Famill a Stot, ofgeholl. Méi spéit am Joerzéngt sinn och patriotesch Theemen an där iwwer d'groussherzoglech Famill opgegraff ginn. Uganks Januar 1940 huet d'Zeitung ugekënnegt, wéinst dem Krich hir Editioun z'ënnerbriechen. Dat war déi lescht Nummer.
L'action féminine hat eng Oplo vun 2.000 Exemplairen, bei 1.945 Abonnenten.
Schleis vu Lanaken
D'Schleis vu Lanaken ass eng Schëffsschleis um Kanal Briedgen-Neerharen. Si mécht d'Verbindung mat dem Albertkanal.
D'Schleis ass 55,20 m laang a 7,30 m breet. Se huet eng Falhéicht vun 8,40 Meter, en Déifgank vun 2,10 m an eng fräi Héicht vu 6,05 m. Se ass zougeloss fir d'Schëffsklass II bis 600 Tonnen.
Operstéiung
Operstéiung ass de Begrëff mat deem een de Passage vun enger oder e puer Persounen an d'éiwegt Liewe bezeechent. Dee Begrëff kann een op all Relioun iwwerdroen, well praktesch all Weltreliounen un en éiwegt Liewen nom Doud gleewen.
Operstéiung am Chrëschtentum
De Begrëff "Auferweckung" gëtt an der Bibel gebraucht a bezeechent dat selwecht wei d'Operstéiung als Akt vu Gott, awer och d'Operstéiung Christi an d'Wonner vun der Wiederbelebung déi de Jesus bewierkt huet.
Am Chrëschtentum kënnt dee Glawen eleng duerch d'Beschreiwung vum Jesus senger Operstéiung an der Bibel.
De geneeën Oflaf vun der Operstéiung ass net bekannt an d'ganzt Theema allgemeng extreem ëmstridden.
Lëscht vun den nationale Monumenter an der Gemeng Ell
An dëser Lëscht vun den nationale Monumenter an der Gemeng Ell sinn all national Monumenter opgezielt, déi an der lëtzebuergescher Gemeng Ell ze fanne sinn (Stand: ).
Guy Pettinger
De Guy Pettinger, gebuer den 3. September 1960 an der Stad ass e lëtzebuergesche Staatsbeamten a Lokalpolitiker (LSAP).
Lëscht vun den nationale Monumenter an der Gemeng Ell
Rued
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Guy Pettinger
De Guy Pettinger ass Beamten an der Steierverwaltung. 1997 koum hie fir d'éischt an de Stengeforter Gemengerot. 1999 gouf hien duer erëmgewielt. Wéi de Jean Asselborn, dee bis dohi Buergermeeschter war, 2004 Member vun der Regierung gouf, ass de Guy Pettinger a senger Plaz Buergermeeschter ginn.
Bei de Gemengewale vun 2011 koum d'LSAP an d'Oppositioun, an de Pettinger gouf nees einfache Gemengeconseiller. D'Wale vum 8. Oktober 2017 hunn d'LSAP nees an d'Majoritéit bruecht (a Koalitioun mat deene Gréngen), an hie gouf nees Buergermeeschter.
Besse
De Begrëff Besse bezeechent:
Centre de natation An der Schwemm
De Verwaltungssëtz vum Syndikat ass zu Beetebuerg.
Zweck
Den Zweck vum Syndikat ass de Bau, den Ënnerhalt an d'Exploitatioun vun enger Schwämm, déi prioritär fir d'Schwammcourse vun de Grondschoulen aus béide Gemenge benotzt soll ginn.
Geschicht
De Syndikat gouf de 5. Juli 2002 als Syndicat intercommunal pour la construction, l'entretien et l'exploitation d'un centre de natation régional et communal pour les communes de Bettembourg et de Leudelange gegrënnt.
D'Statute vum Syndikat sinn de 26. Januar 2016 ugepasst ginn.
Antillen (Homonymie)
Antillen steet ë. a. fir
NGC 3628
Den NGC 3628 ass eng Spiralgalaxis am Stärebild Leo. Den NGC 3628 huet eng Ausdeenung vun 13,5' × 4,3' (Duerchmiesser zirka 120.000 Lj) an huet eng Hellegkeet vun 9,5 mag. Si gehéiert zum Hubble-Typ Sc. Zesumme mam Messier 66 a mam Messier 65 formt se de Leo-Triplett, de Kär vun der M66-Galaxiëgrupp.